|  |
| --- |
| **Consulta relativa a: Regulació de l’oferta formativa i dels requisits de les escoles que imparteixen ensenyaments no reglats de música i de dansa****Introducció**Les escoles que imparteixen ensenyaments no reglats de música i de dansa tenen una llarga tradició històrica. La normativa educativa distingeix des de 1990, pel que fa als ensenyaments de música i de dansa, entre les escoles que imparteixen ensenyaments reglats i les que imparteixen ensenyaments no reglats, i tot i ser no reglats sí que els regula mínimament. L’actual regulació és de 1993. |
| **1. Problemes que es pretenen solucionar amb la iniciativa.** |
| 1. *Problemes detectats, causes i conseqüències*

|  |  |  |
| --- | --- | --- |
| *Problemes detectats* | *Causes* | *Conseqüències* |
| *a) Els programes que imparteixen actualment les escoles són diversos i molt més complets, derivats* de *l’evolució social i educativa.* | *La definició actual dels programes és molt esquemàtica.**Després de 25 anys s’ha incrementat l’interès i les competències dels alumnes pel que fa a la música i a l’expressió corporal, de manera que les escoles han anat distingint i ampliant els seus programes, per la qual cosa, convé recollir aquesta evolució definint uns nous elements mínims dels programes.* | *El contingut i la diversitat dels programes de les escoles són molt més complets que el que preveu el Decret 179/1993, de 27 de juliol, pel qual es regulen les escoles de música i de dansa.**La normativa vigent no es correspon amb els programes que realment s’imparteixen.* |
| *b) Les habilitacions del professorat es fonamentaven en el nombre limitat de persones amb titulació acadèmica suficient per a impartir aquests ensenyaments en aquells anys.* | *L’increment de l’oferta de places per a obtenir les titulacions superiors de música i de dansa va acabar amb l’escassedat de titulats, per tant, mantenir l’habilitació de persones sense titulació és una mesura contrària a les persones titulades, a l’activitat dels centres que les imparteixen i a l’acció de l’Administració que promou aquestes escoles.* | *Limita la inserció laboral dels professors amb la titulació superior.**Cal acabar amb la contradicció de regular (i en bona part finançar amb diners públics) centres que imparteixen ensenyaments superiors de música i de dansa i, en canvi no exigir la possessió d’aquestes titulacions per a impartir-los.* |
| *c) Els articles 2, 3, 4, 5, 7, i 12 no són vigents.* | *Els articles 2, 3, 4, 5, 7, i 12 han estat derogats pel Decret 122/2012, de 9 d’octubre, del procediment d'autorització i de comunicació prèvia per a l'obertura de centres educatius privats.* | *Es mantindrien articles no vigents.* |

2. *Afectació:* la iniciativa afecta les escoles que imparteixen ensenyaments no reglats de música i de dansa equivalents al nivell elemental.

|  |  |  |  |  |
| --- | --- | --- | --- | --- |
| Música | Titularitat | Centres | Docents | Alumnes |
| Pública |  170 | 3.011 | 47.901 |
| Privada |  76 | 1.505 | 16.276 |

|  |  |  |  |  |
| --- | --- | --- | --- | --- |
| Dansa | Titularitat | Centres | Docents | Alumnes |
| Pública |  10 |  65 | 1.743 |
| Privada  |  55 |  325 | 9.152 |

A música, afecta (\*) 246 centres, 4.515 docents i 64.177 alumnesA dansa, afecta (\*) 65 centres, 390 docents i 10.895 alumnes(\*) dades del curs acadèmic 2017-2018. http://ensenyament.gencat.cat/ca/departament/estadistiques/estadistiques-ensenyament/3. *Probabilitat que persisteixi si no es produeix una intervenció de l’Administració de la Generalitat:*a) Total.b) Total.c) Total. |
|  **2. Els objectius de la iniciativa.** |
| Millorar la qualitat de la formació que reben els alumnes i les alumnes.Suprimir les habilitacions del professorat.Garantir la coherència de la normativa vigent i la seguretat jurídica en la seva aplicació. |
| **3. Les possibles solucions alternatives regulatòries i no regulatòries.** |
| a) L’instrument d’intervencióS’opta per fer un decret ja que cal derogar un decret. La Llei 12/2009, del 10 de juliol, d'educació, a l’article 53.1 preveu que el currículum s’estableix pel Govern.b) L’opció normativa preferida- Opció de “no fer res”. Aquesta opció comporta mantenir uns programes que no estan actualitzats d’acord amb les noves exigències que demanden l’alumnat i les seves famílies, i un sistema d’accés del professorat que permet la docència per part de persones titulades i no titulades.- Opció proposada. Aquesta opció comporta incorporar als programes les innovacions que s’han produït en l’ensenyament de dansa i música els darrers anys. En aquest sentit, es pretén establir normes sobre els programes que han d’impartir les escoles i suprimir la possibilitat que s’habilitin professionals que no disposen de la titulació acadèmica exigible al professorat de música i dansa. |
| **4. Necessitat i oportunitat de l’aprovació** **de la norma.** |
| En tractar-se d’una adaptació a la realitat actual l’impacte és limitat:a) Socialment. Es reconeix l’evolució del desenvolupament dels programes que han fet les pròpies escoles i es potencia l’increment de la qualitat d’aquesta formació. La supressió de l’habilitació respon al seu caràcter transitori i al nombre de persones titulades que cada any finalitzen els ensenyaments artístics superiors de música o de dansa. El nivell de titulació exigible és el mateix que en el Decret de 1993, no es modifica.b) Per a l’Administració pública, i pel que fa a la supressió dels articles 2, 3, 4, 5, 7 i 12, no té cap impacte doncs van ser derogats pel Decret 122/2012, de 9 d’octubre.c) Per a l’Administració pública, i pel que fa a la simplificació, la reducció de càrregues i la simplificació normativa, no té impacte. No es preveu mantenir la memòria d’activitats prevista a l’article 13 ni l’adscripció de les escoles a centres prevista a l’article 15.L’opció normativa és la millor perquè és l’única que pot modificar el Decret vigent i perquè la Llei 12/2009 exigeix un acte del Govern per a establir currículums. |